תנועת מנהיגות יהודית בראשות משה פייגלין פתחה היום משרד חדש ברמת גלעד – אחד מהמאחזים אותו מתכוון נתניהו להרוס. בטקס קביעת המזוזה אמר משה פייגלין: "כי באנו לחזק את תושבי המאחזים, המותקפים בימים אלו בשיטה האנטישמית היוצרת חוקים מיוחדים ליהודים". ראש מועצת קרני שומרון מר הרצל בן ארי ברך אף הוא הן את תושבי המאחז והן את משה פייגלין ואת תנועת מנהיגות יהודית.
מנכ"ל מנהיגות יהודית מר מיכאל פואה סיפר לנוכחים "כי בתוך תנועת הליכוד יש חברי כנסת רבים שחוששים מאוד מכך שנתניהו ילך בדרך שרון, ומטקסים עצה כיצד למנוע זאת. התפקדות המונית לליכוד של ציבור אמוני ייתן להם את הכוח לעמוד במערכה זו" .